Mereen pudonneen miehen etsinnät lopetettiin - Kotimaa - Uutiset - MTV.fi
Mereen pudonneen miehen etsinnät lopetettiin
Julkaistu 21.11.2009 23:40
MTV3 / Rajavartiolaitos 2009
Veden varaan pudonneen risteilymatkustajan etsinnät on lopetettu. Silminnäkijätietojen mukaan Tallink Victoria -aluksen matkustaja oli joutunut veden varaan Hangon edustalla. Merivartiosto sai matkustaja-alukselta hälytyksen hieman ennen kymmentä illalla. Näkyvyys tapahtumapaikalla oli hyvä.Oletetulla tapahtuma-paikalla suoritetuissa etsintätöissä oli kaksi helikopteria, muita matkustaja-aluksia ja merivartioston partiovene.
Usean tunnin etsimisen jälkeen etsintä kuitenkin lopetettiin. Merivartioston mukaan noin 6-7 asteisessa vedessä ihminen joutuu hypotermiaan noin 30-60 minuutissa ja menettää henkensä tunnin ja kolmen välillä.Tallink Victoria oli matkalla Tallinnasta Maarianhaminan kautta Tukholmaan. Laiva on etsintöjen jälkeen jatkanut matkaansa suunnitellun reitin mukaisesti.Veden varaan joutuneesta ihmisestä ei ole muuta tietoa kuin että hän oli mies.
Huippulämmin sää, liki 10 astetta
AL: Tupakat menossa tiskin alle kaupoissa Uusimmat uutisvideot